पटना. दरभंगा इंजीनियर हत्याकांड मामले में शिवहर के जेलर पुलिस के राडार पर आ गए हैं। पुलिस शीघ्र ही इस मामले में तत्कालीन शिवहर के जेलर से पूछताछ करेगी। गौरतलब है कि दरभंगा डबल मर्डर केस के मुख्य अभियुक्त मुकेश पाठक की पत्नी के प्रेगनेंट होने के मामले को पुलिस ने गंभीरता से लिया है। पुलिस अधिकारियों की टीम शीघ्र ही इस मामले में शिवहर जेलर से पूछताछ करेगी।
जेल में हुई थी शादी, अलग-अलग वार्ड में रहते थे दोनों
जेल में रहते हुए ही मुकेश पाठक ने अपहरण के आरोप में गिरफ्तार पूजा नामक महिला से शादी की थी। दोनों की शादी अक्तूबर 2013 में शिवहर जेल में जेल प्रशासन की निगरानी में हुई थी। शादी के बाद दोनों को अलग अलग वार्ड में शिफ्ट कर दिए गए थे। मुकेश 16 जुलाई 2015 को जेल से फरार हो गया, जबकि पूजा अभी भी जेल में बंद है। पूजा को तीन माह पहले ही मुजफ्फरपुर जेल में शिफ्ट हुई है। उसके यहां आने पर यह मामला सामने आया।
जांच में भी प्रेगनेंसी की बात सामने आयी
पूजा ने तीन माह पहले स्वंय अपनी प्रेगनेंसी की सूचना जेल प्रशासन को दी है। सूचना मिलने के साथ ही मुजफ्फरपुर के जेलर जीतेंद्र कुमार के निर्देश पर पूजा का सदर अस्पताल में मेडिकल जांच कराया गया।
जांच में भी तीन माह की प्रेगनेंसी की बात सही पाया गया। मुजफ्फरपुर के जेलर ने इस बात की सूचना जेल प्रशासन को दे दी है। दूसरी ओर दरभंगा के डीआईजी ने एसएसपी दरभंगा को पूरे मामले की जांच के निर्देश दिए हैं।
मुकेश मूलतः पूर्वी चंपारण के मेहसी का रहने वाला है। मुकेश पाठक ने पूजा से दूसरी शादी की है। पहली पत्नी से उसका संबंध टूट गया था। बहरहाल पुलिस मुकेश और पूजा कहां मिलते थे, जेल से फरार होने के बाद भी क्या मुकेश पूजा से मिलने जेल में आया करता था? जैसे प्रश्नों की जांच कर रही है।
अपराध से पुराना रिश्ता रहा है पूजा का
पटना में रहकर पोलटेक्निक की पढ़ाई करने वाली पूजा का अपराध से पुराना रिश्ता रहा है। उसने वर्ष 2013 में अपने साथी कैलाश फौजी के साथ मिलकर एक दिन में दो लोगों के अपहरण की घटना को अंजाम दिया था। पूजा और कैलाश फौजी दोनों मुजफ्फपुर के सकरा के रहने वाले हैं।
पूजा ने फौजी के साथ मिलकर पहली घटना मुजफ्फपुर के चंदन चौक पर अंजाम दिया था। यहां से फिरौती की 50 हजार रुपए लेकर उसे छोड़ दिया। इसी दिन वो एनएच से दूसरे को उठाया। अपहरण के बाद फिरौती की रकम लेने वो जब मोतिपुर पहुंची तो वहां पुलिस पहले से मौजूद थी।
मोतिपुर में वो पुलिस को चकमा देकर फरार हो गई। पुलिस ने पीछा किया तो उसने एक पुलिसकर्मी की गोलीमार कर घायल कर दिया था। पूजा पटना में रहते हुए भी कई और घटनाओं को अंजाम दे चुकी है। किसान की बेटी पूजा प्रारंभ में अपनी जरूरतों को पूरा करने के लिए यह सब किया करती थी।
लेकिन फिर वो इस खेल की मंजे हुए खिलाड़ी हो गई थी। पुलिस सूत्रों की माने तो वो अपहरण कर अपहरणकर्ता एक दिन से ज्यादा अपने पास नहीं रखती थी। मामला जितना में पटा वो फिरौती रकम लेकर छोड़ दिया करती थी।
आगे देखिए दरभंगा में इंजीनियर हत्याकांड से जुड़ी हुई कुछ तस्वीरें...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva